|  |  |
| --- | --- |
| ГРБОВИ ЗА МЕМОРАНДУМ | Republica SerbiaProvincia Autonomă Voivodina**Secretariatul Provincial pentru Educaţie, Reglementări,****Administraţie şi Minorităţile Naţionale - Comunităţile Naţionale**Bulevar Mihajla Pupina 16, 21000 Novi SadT: +381 21 456 217, 487 4604 Ф +381 21 456 217ounz@vojvodinа.gov.rs |
|  | NUMĂRUL: 000236270 2025 09427 005 001 084 010 |  DATA: 29.01.2025 |

În baza articolului 7 din Hotărârea Adunării Provinciei privind repartizarea mijloacelor bugetare pentru avansarea statutului minorităţilor naţionale – comunităţilor naţionale şi dezvoltarea multiculturalismului şi toleranţei („Buletinul oficial al P.A.V.”, numărul: 8/2019), articolelor 11, 12, 23 alineatul 4, 25 şi 26 din Hotărârea Adunării Provinciei privind bugetul Provinciei Autonome Voivodina pentru anul 2025 („Buletinul oficial al P.A.V.”, nr. 57/2024), articolului 37 din Hotărârea Adunării Provinciei privind administrația provincială („Buletinul oficial al P.A.V.ˮ, numărul 37/2014, 54/2014‒altă hotărâre, 37/2016, 29/2017, 24/2019, 66/2020 şi 38/2021), articolului 6 din Ordonanța privind mijloacele pentru stimularea programelor sau a unei părți care lipsește din mijloace pentru finanțarea programelor de interes public pe care le realizează asociațiile („Monitorul oficial al R.S”, nr. 16/2018) şi articolului 3 din Regulamentul privind repartizarea mijloacelor bugetare ale Secretariatului Provincial pentru Educaţie, Reglementări, Administrație și Minoritățile Naționale – Comunitățile Naționale pentru finanţarea şi cofinanţarea subproiectului „Multiculturalismul pe clic” în anul 2025 („Buletinul oficial al P.A.V.“, nr. 5/2025), Secretariatului Provincial pentru Educaţie, Reglementări, Administrație și Minoritățile Naționale – Comunitățile Naționale (în continuare: Secretariatul), publică

**CONCURS PUBLIC**

**PENTRU COFINAŢAREA SUBPROIECTULUI "MULTICULTURALISMUL PE CLIC" ÎN ANUL 2025**

Concursul public a fost publicat pentru alocarea dotaţiilor Secretariatul Provincial pentru Educaţie, Reglementări, Administraţie şi Minorităţile Naţionale - Comunităţile Naţionale, către persoanele juridice înregistrate (asociaţii, societăţii şi alte entităţi cu sediul în teritoriul Provinciei Autonome Voivodina) pentru organizarea a 8 concursuri cu premii de interes public general, pentru elevii claselor inferioare și superioare ale şcolilor elementare din P.A. Voivodina, şi anume în domeniul multiculturalismului, toleranţei şi păstrării şi promovării diversităţii etnice şi a identităţii culturale a minorităţilor naţionale - comunităţilor naţionale din Voivodina.

Concursul se publică pentru suma totală de **800.000,00** dinari.

**I CONDIŢIILE GENERALE ALE CONCURSULUI**

Mijloacele se acordă unui beneficiar selectat pentru organizarea a 8 concursuri publice cu premii pe parcursul anului 2025.

**II CONDIŢIILE PENTRU CONCURS**

* La concursul public se pot anunţa în exclusivitate persoanele juridice înregistrate - organizaţiile, societăţile, asociaţiile şi alţi subiecţi cu sediul în teritoriul Provinciei Autonome Voivodina.
* La concursul public nu se pot anunţa beneficiarii bugetari direcţi sau indirecţi, societăţile comerciale şi consiliile naţionale ale minorităţilor naţionale.
* La concursul public se alocă mijloace pentru organizarea a 8 concursuri publice cu premii, conform următoarelor condiţii:
	+ - * + concursurile cu premii se publică pentru prezentarea lucrărilor pe teme alese din domeniul multiculturalismului, toleranţei şi păstrării şi promovării diversităţii etnice şi a identităţii culturale a minorităţilor naţionale - comunităţilor naţionale din Voivodina;
				+ concursurile cu premii sunt destinate elevilor claselor inferioare și superioare ale şcolilor elementare din P.A. Voivodina, dintre care 4 sunt destinate elevilor claselor inferioare ale şcolilor elementare, iar 4 elevilor claselor superioare ale şcolilor elementare;
				+ concursurile cu premii sunt publice cu obligaţia beneficiarului selectat de a informa în scris (sau prin poşta electronică) toate instituţiile de învăţământ elementar din P.A. Voivodina despre condiţiile şi termenele concursului;
				+ concursurile cu premii trebuie realizate în anul 2025.
* Semnatarii cererilor la concursul public, pe lângă cerere prezintă obligatoriu şi:
	+ - * + elaborarea detaliată a planului subproiectului şi descrierea activităţilor;
				+ propunerea dinamicii de realizare a activităţilor în anul 2025;
				+ propunerea temelor şi formelor lucrărilor care vor fi obiectul concursurilor cu premii;
				+ propunerea fondului de premii şi a formei de premiere;
				+ propunerea bugetului subproiectului;
				+ propunerea modelului de cooperare cu Secretariatul la realizarea subproiectului;
				+ Dovadă oficială privind înregistrarea semnatarului cererii (fotocopie).

**III MODUL DE APLICARE**

* Cererile se prezintă într-un exemplar, exclusiv pe formularele de concurs ale Secretariatului;
* Documentaţia pentru concurs poate fi preluată începând cu data de **29 ianuarie 2025** în birourile Secretariatului sau pe adresa web www.puma.vojvodina.gov.rs;
* Semnatarul cererii poate să prezinte o singură cerere la concurs;
* Cererile la concurs se prezintă în limba sârbă sau în limba minorităţii naţionale care este în uz oficial în Provincia Autonomă Voivodina;
* Cererea la Concursul public (în exclusivitate pe formularele cererii, în limba sârbă sau în limba minorității naţionale care este în uz oficial în Provincia Autonomă Voivodina într-un exemplar) se prezintă în formă tipărită în plic închis pe adresa:

**SECRETARIATUL PROVINCIAL PENTRU EDUCAŢIE, REGLEMENTĂRI, ADMINISTRAŢIE ŞI MINORITĂŢILE NAŢIONALE - COMUNITĂŢILE NAŢIONALE, BULEVAR MIHAJLA PUPINA 16, 21000 NOVI SAD**, cu menţiunea pe fața plicului: **„CERERE LA CONCURSUL PUBLIC PENTRU COFINANŢAREA SUBPROIECTULUI "MULTICULTURALISMUL PE CLIC” ÎN ANUL 2025** prin poştă sau personal prin predarea la Registratura organelor provinciale ale administraţiei (pe adresa menţionată mai sus) între orele 9 și 14.

* Concursul este deschis până în data de 28 februarie 2025.

**IV EVALUAREA PROIECTELOR ŞI DECIDEREA PRIVIND ACORDAREA MIJLOACELOR**

* Cererile prezentate le examinează comisia pe care o desemnează secretarul provincial pentru educaţie, reglementări, administraţie şi minorităţile naţionale - comunităţile naţionale;
* Comisia nu va examina cererile incomplete şi cele care n-au ajuns în timp util sau cererile completate incorect, cererile care n-au fost depuse de către persoanele autorizate, cererile ilizibile sau completate cu creionul, precum nici cererile care nu fac obiectul Concursului;
* Criteriile care se vor aplica la deciderea privind selectarea organizatorului competiţiilor
	+ - * + propunerea formei lucrărilor şi tema concursurilor cu premii;
				+ calitatea propunerii activităţilor, evaluarea eficacităţii şi posibilităţii de realizare în întregime a scopului şi temei concursului;
				+ propunerea dinamicii de realizare a concursurilor cu premii pe parcursul anului 2025;
				+ propunerea formei de premiere şi a bugetului subproiectului;
				+ propunerea modelului de cooperare cu Secretariatul la realizarea subproiectului;
				+ activităţile precedente ale semnatarului cererii cu privire la domeniile la care se referă concursurile cu premii.
* Comisia nu va examina cererile semnatarilor cărora le-au fost alocate mijloace în temeiul concursurilor precedente ale Secretariatului şi care nu şi-au achitat obligaţiile preluate conform concursurilor respective;
* Secretariatul îşi rezervă dreptul de a solicita semnatarului cererii, după nevoie, documentaţie şi informaţii suplimentare sau de a ieşi la faţa locului, respectiv de a stabili îndeplinirea condiţiilor suplimentare pentru alocarea mijloacelor;
* Decizia privind acordarea mijloacelor o emite secretarul provincial, în baza propunerii comisiei de concurs;
* Cererile şi documentaţia anexată nu se restituie semnatarilor;
* Cu semnatarii cererilor cărora le-au fost aprobate mijloacele, Secretariatul Provincial pentru Educaţie, Reglementări, Administraţie şi Minorităţile Naţionale – Comunităţile Naţionale va încheia contract privind cofinanţarea activităţilor în temeiul căruia vor fi vărsate mijloacele;
* Rezultatele Concursului vor fi publicate pe pagina oficială web a Secretariatului în urma încheierii Concursului.

Informaţii suplimentare privind concursul public se pot obţine la Secretariat, la nr. de telefon 021/ 487 4604, sau prin poștă electronică bojan.greguric@vojvodina.gov.rs.

 Secretar provincial

 Róbert Ótott